
Poznámky Úč POD 3 – 01                           IČO:34122711     DIČ2021032343       


	
POZNÁMKY K ÚČTOVNEJ ZÁVIERKE  ZOSTAVENEJ K 31. decembru 2025
I – VŠEOBECNÉ INFORMÁCIE

1) Základné informácie o účtovnej jednotke:
	Obchodné meno:
	Novozámocké bytové družstvo, družstvo

	Sídlo:
	Nábrežná č. 22

	Právna forma:
	Družstvo

	Dátum vzniku:
	Zápis do obchodného registra: 12.06.1995, Dr. vo vložke 115N 

	Hlavný predmet podnikania:
	Správa nehnuteľnosti na základe zmluvy alebo poplatkov

	Subjekt verejného záujmu:
	Spoločnosť Novozámocké bytové družstvo, družstvo nie je subjektom verejného záujmu (§ 2/14 Z o U).

	Účtovné obdobie:
	Kalendárny rok 2025



2) Neobmedzené ručenie:
    Spoločnosť nie je neobmedzene ručiacim spoločníkom v iných účtovných jednotkách.

3)	Dátum schválenia účtovnej závierky za predchádzajúce účtovné obdobie:
    Účtovná závierka za rok 2024  bola schválená na riadnom valnom zhromaždení dňa  05. 12. 2025

4) Právny dôvod na zostavenie účtovnej závierky:
 Účtovná závierka Spoločnosti k 31. decembru 2025 je zostavená ako riadna účtovná závierka podľa § 17 ods. 6  zákona NR SR č. 431/2002 Z .z. o účtovníctve v znení neskorších predpisov (ďalej len „zákon o účtovníctve“) za účtovné obdobie od 1. januára 2025 do  31. decembra 2025. 

5) Údaje o skupine:
Účtovná jednotka nie je súčasťou konsolidovaného celku a účtovná jednotka nie je materskou účtovnou jednotkou.
	
6) Počet zamestnancov:
    Priemerný prepočítaný počet zamestnancov počas účtovného obdobia:
	Názov položky
	Bežné účtovné obdobie
	Bezprostredne predchádzajúce účtovné obdobie

	Priemerný prepočítaný počet počas účtovného obdobia
	28
	29

	Počet zamestnancov ku dňu, ku ktorému sa zostavuje účtovná závierka, z toho:
	27
	28

	· počet vedúcich zamestnancov
	4
	4




II – INFORMÁCIE O ORGÁNOCH SPOLOČNOSTI

Príjmy a výhody členov orgánov

Členovia štatutárneho orgánu Spoločnosti nepoberali žiadne príjmy za výkon svojej funkcie člena tohto orgánu ani im neboli poskytnuté žiadne pôžičky alebo záruky.



III – INFORMÁCIE O PRIJATÝCH POSTUPOCH

a)	Východiská pre zostavenie účtovnej závierky
Účtovná jednotka bude nepretržite pokračovať vo svojej činnosti minimálne 12 mesiacov po závierkovom dni v zmysle § 7 ods. 4 zákona o účtovníctve. Účtovná jednotka má stratu za účtovné obdobie od 01. 01 .2025 do 31. 12. 2025 v celkovej výške   pred zdanením -123 011,32 EUR, po zdanení -126 851,32 EUR /povinnosť platby minimálnej dane vo výške 3 840 EUR/. Manažment družstva je presvedčený, že účtovná jednotka bude schopná pokračovať naďalej vo svojej podnikateľskej činnosti, nevyskytli žiadne skutočnosti, ktoré by spochybňovali  nepretržitosť trvania účtovnej jednotky. 
Spoločnosť od 1. januára 2021 nedosahuje stanovené podmienky pre veľkú účtovnú jednotku a preto sa preradila do skupiny malej účtovnej  jednotky, v dôsledku toho nebude účtovať o odloženej dani a nebude vykazovať peňažné toky.
Účtovníctvo Spoločnosť vedie na základe dodržania časovej a vecnej súvislosti nákladov a výnosov. Za základ sa berú všetky náklady a výnosy, ktoré sa vzťahujú na účtovné obdobie bez ohľadu na dátum ich platenia.
Peňažné údaje v účtovnej závierke sú uvedené v celých EUR.
Účtovné metódy a všeobecné účtovné zásady Spoločnosť aplikovala konzistentne s predchádzajúcim účtovným obdobím.

b) Dlhodobý nehmotný a hmotný majetok
Dlhodobý majetok nakupovaný sa oceňuje obstarávacou cenou, ktorá zahrňuje cenu, za ktorú sa majetok obstaral a náklady súvisiace s obstaraním (clo, prepravu, montáž, poistné a pod.). 
Dlhodobý nehmotný majetok sa odpisuje podľa odpisového plánu, ktorý bol zostavený na základe predpokladanej doby jeho používania zodpovedajúcej spotrebe budúcich ekonomických úžitkov z majetku. Odpisovať sa začína prvým dňom mesiaca v ktorom sa majetok uviedol  do používania. Nehmotný majetok, ktorého obstarávacia cena (resp. vlastné náklady) neprevýši 2 400 EUR, sa zaraďuje na účet drobného nehmotného dlhodobého majetku. 
Predpokladaná doba používania, metóda odpisovania a odpisová sadzba sú uvedené v nasledujúcej tabuľke:
	Dlhodobý hmotný a nehmotný
odpisovaný majetok
	číslo
účtu
	doba odpisovania
(počet rokov)
	odpisová sadzba 
(%)

	Softvér
	013
	4
	25



Dlhodobý hmotný majetok sa odpisuje podľa odpisového plánu, ktorý bol zostavený na základe predpokladanej doby jeho používania zodpovedajúcej spotrebe budúcich ekonomických úžitkov z majetku. Odpisovať sa začína v mesiaci uvedenia  majetku do používania. Majetok, ktorý z hľadiska výšky ocenenia v rozpätí od  20 EUR do 49,99 EUR nespĺňa kritéria pre zaradenie do kategórie DM, účtuje Spoločnosť priamo do spotreby na ťarchu účtu 501 110-náradie na osobnú kartu a majetok, ktorý je z hľadiska výšky ocenenie v rozpätí od 50 EUR do 1700 sa účtuje na účet 501 120, tento majetok je evidovaný v spoločnosti podsúvahovo. Dlhodobý hmotný majetok týkajúci sa nehnuteľnosti Astra s obstarávacou cenou vyššou ako 100 EUR do 1 700 EUR  s dobou použiteľnosti dlhšou ako jeden rok,  je zaradený do dlhodobého hmotného majetku a účtuje sa o ňom  na účte 022 260 ako o drobnom dlhodobom hmotnom majetku. 
Predpokladaná doba používania, metóda odpisovania a odpisová sadzba sú uvedené v nasledujúcej tabuľke:
	Dlhodobý hmotný a nehmotný
odpisovaný majetok
	číslo
účtu
	doba odpisovania
(počet rokov)
	odpisová sadzba 
(%)

	Budovy a stavby
	021.AE
	40
	2,5

	Budovy a stavby
	021.AE
	60
	1,67

	Klimatizácia
	022 100
	12
	8,33

	Počítače s príslušenstvom
	022.100
	4
	25

	Dopravné prostriedky
	022 230
	4
	25

	Ostatné stroje a zariadenia
	022.240
	6
	16,67

	Fotovoltaika
	022 100
	8
	12,5

	Drobný dlhodobý hmotný majetok
	022 260
	4
	25

	Ostatný dlhodobý hmotný majetok
	022 250
	4
	25



V prípade prechodného zníženia úžitkovej hodnoty dlhodobého majetku, ktorá bola zistená pri inventarizácii a je výrazne nižšia ako jeho ocenenie v účtovníctve po odpočítaní oprávok, je vytvorená opravná položka na úroveň jeho zistenej úžitkovej hodnoty.
.c)	 Zásoby
      Nakupované zásoby sa oceňujú obstarávacou cenou, ktorá zahrňuje nákupnú cenu, maržu  a náklady súvisiace s
obstaraním. Pri oceňovaní zásob pri úbytku účtovná jednotka používa aritmetický priemer. 
     
d)	Pohľadávky
Pohľadávky sa pri ich vzniku oceňujú ich menovitou hodnotou. Opravná položka sa vytvára k pochybným a nedobytným pohľadávkam, kde existuje riziko nevymožiteľnosti pohľadávok. Spoločnosť tvorí opravné položky k pohľadávkam u týchto pohľadávok:
-pohľadávok,  u ktorých sa dá predpokladať, že dlžník pohľadávku nevyrovná čiastočne alebo úplne,
-pri sporných pohľadávkach, t.j. k pohľadávkam voči dlžníkom, s ktorými vedie spor o uznanie 
Spoločnosť tvorí opravné položky nasledovne: 
360 dní, sa zahrnie do výdavkov do výšky 20% menovitej hodnoty pohľadávky alebo jej nesplatenej časti bez príslušenstva v zdaňovacom období v ktorom uplynula táto doba
720 dní, sa zahrnie do výdavkov do výšky 50% menovitej hodnoty pohľadávky alebo jej nesplatenej časti bez príslušenstva v zdaňovacom období v ktorom uplynula táto doba
1080 dní, sa zahrnie do výdavkov do výšky 100% menovitej hodnoty pohľadávky alebo jej nesplatenej časti bez príslušenstva v zdaňovacom období v ktorom uplynula táto doba.
Tvorba  opravnej položky k príslušenstvu sa posudzuje podľa § 20 ods. 22 zákona o dani z príjmov a je možné ho daňovo uznať, ak od splatnosti pohľadávky ku ktorej sa príslušenstvo viaže alebo od splatnosti príslušenstva uplynula doba dlhšia ako 1080 dní.
e)	Finančné účty
Finančné účty tvorí peňažná hotovosť, ceniny, zostatky na bankových účtoch pričom riziko zmeny hodnoty tohto majetku je zanedbateľne nízke.
f)	Náklady budúcich období a príjmy budúcich období
Náklady budúcich období a príjmy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.
g)	Opravné položky
Opravné položky sa tvoria na základe zásady opatrnosti, ak je opodstatnené predpokladať, že došlo k zníženiu hodnoty majetku oproti jeho oceneniu v účtovníctve. Opravná položka sa účtuje v sume opodstatneného predpokladu zníženia hodnoty majetku oproti jeho oceneniu v účtovníctve.
 h)	 Rezervy
Rezerva je záväzok predstavujúci existujúcu povinnosť Spoločnosti, ktorá vznikla z minulých udalostí a je pravdepodobné, že v budúcnosti zníži jej ekonomické úžitky. Rezervy sú záväzky s neurčitým časovým vymedzením alebo výškou a oceňujú sa odhadom v sume potrebnej na splnenie existujúcej povinnosti ku dňu, ku ktorému sa zostavuje účtovná závierka.
Tvorba rezervy sa účtuje na vecne príslušný nákladový alebo majetkový účet, ku ktorému záväzok prislúcha. Použitie rezervy sa účtuje na ťarchu vecne príslušného účtu rezerv so súvzťažným zápisom v prospech vecne príslušného účtu záväzkov. Rozpustenie nepotrebnej rezervy alebo jej časti sa účtuje opačným účtovným zápisom ako sa účtovala tvorba rezervy.
Rezerva na bonusy, rabaty, skontá a vrátenie kúpnej ceny pri reklamácii sa tvorí ako zníženie pôvodne dosiahnutých výnosov so súvzťažným zápisom v prospech účtu rezerv.
Spoločnosť tvorila zákonné rezervy na zostatkové dovolenky a odvody z týchto súm. Spoločnosť predpokladá, že rezervy použije v roku 2026.  
Z dlhodobých rezerv bola vytvorená rezerva na odchodné.
i)	 Záväzky
Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. 
j) 	Zamestnanecké požitky
Platy, mzdy, príspevky do štátnych dôchodkových a poistných fondov, platená ročná dovolenka a  bonusy a ostatné nepeňažné požitky (napr. zdravotná starostlivosť, poistenie zodpovednosti za škodu) sa účtujú v účtovnom období, s ktorým vecne a časovo súvisia.
Zamestnanec má na základe Zákonníka práce pri odchode do starobného dôchodku nárok na odchodné ..    
k)	 Splatná daň z príjmu
Daň z príjmov sa účtuje do nákladov Spoločnosti v období vzniku daňovej povinnosti a v priloženom výkaze ziskov a strát Spoločnosti je vypočítaná zo základu vyplývajúceho z hospodárskeho výsledku pred zdanením, ktorý bol upravený o pripočítateľné a odpočítateľné položky z titulu trvalých a dočasných úprav daňového základu a umorenia straty. Daňový záväzok je uvedený po znížení o preddavky na daň z príjmov, ktoré Spoločnosť uhradila v priebehu roka. V prípade, že uhradené preddavky na daň z príjmu v priebehu roka sú vyššie ako daňová povinnosť za tento rok, Spoločnosť vykazuje výslednú daňovú pohľadávku.
l)	 Výdavky budúcich období a výnosy budúcich období
Výdavky budúcich období a výnosy budúcich období sú vykázané vo výške, ktorá je potrebná na dodržanie zásady vecnej a časovej súvislosti s účtovným obdobím.
m)	Leasing (Spoločnosť je nájomca)
Finančný leasing. Finančný leasing je obstaranie dlhodobého hmotného majetku na základe nájomnej zmluvy s dojednaným právom kúpy prenajatej veci za dohodnuté platby počas dohodnutej doby nájmu tohto majetku. Súčasťou dohodnutých platieb je aj kúpna cena, za ktorú na konci dohodnutej doby prechádza vlastnícke právo k prenajatému majetku z prenajímateľa na nájomcu. Dohodnutá doba nájmu je najmenej 60% doby odpisovania podľa daňových predpisov, nie však menej ako 3 roky. Finančné náklady sa vykazujú ako úroky. 
Finančný leasing (zmluvy uzatvorené po 1. januári 2004) sa aktivuje v účtovníctve nájomcu v deň prijatia majetku na príslušný účet majetku so súvzťažným zápisom v prospech záväzkov z nájmu v ocenení, ktoré sa rovná celkovej výške dohodnutých platieb znížených o nerealizované finančné náklady. Majetok obstaraný formou finančného prenájmu sa odpisuje v účtovníctve nájomcu.
n)	Cudzia mena
Majetok a záväzky vyjadrené v cudzej mene (okrem preddavkov prijatých a poskytnutých) sa prepočítavajú na eurá referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v deň, ku ktorému sa zostavuje účtovná závierka. Vzniknuté kurzové rozdiely sa účtujú s vplyvom na výsledok hospodárenia. 
o)	Vykazovanie výnosov
Výnosy z predaja tovarov sa vykazujú v momente prenosu rizika a vlastníctva výrobku, obvykle po dodávke. Ak sa Spoločnosť zaviaže dopraviť výrobky na určité miesto, výnosy sa vykazujú v momente doručenia tovaru do cieľového miesta.
Výnosy z predaja služieb sa vykazujú v účtovnom období, v ktorom boli služby poskytnuté s ohľadom na stav rozpracovanosti danej služby. Tento je zistený na základe skutočne poskytnutých služieb ako pomernej časti k celkovému rozsahu dohodnutých služieb.
Výnosy sa vykazujú po odpočítaní dane z pridanej hodnoty, zliav a zrážok (rabaty, bonusy, skontá, dobropisy a pod.). Výnosové úroky sa účtujú rovnomerne v účtovných obdobiach, ktorých sa vecne a časovo týkajú. 
Výnosy Spoločnosti tvoria najmä tržby za výkon správy bytov a nebytových priestorov, za výmenu stúpačiek, výťahov. 
p)	Porovnateľné údaje 
Niektoré údaje za predošlé účtovné obdobie boli pozmenené pre ich lepšiu porovnateľnosť s údajmi uvedenými v bežnom účtovnom období. Zmena v prezentácii porovnateľných údajov nemala dopad na celkovú výšku aktív, vlastného imania a výsledku hospodárenia v predchádzajúcom období.

IV – INFORMÁCIE, KTORÉ VYSVETĽUJÚ A DOPĹŇAJÚ SÚVAHU A VÝKAZ ZISKOV A STRÁT

1) Dlhodobý hmotný majetok

Spoločnosť má zriadené záložné právo na dlhodobý hmotný majetok z titulu zabezpečenia úverov bližšie popísaných v časti IV. bod 4. 
	Dlhodobý hmotný majetok
	Hodnota za bežné účtovné obdobie

	Dlhodobý hmotný majetok, na ktorý je zriadené záložné právo
	4 999 323

	Dlhodobý hmotný majetok, s obmedzeným právom s ním nakladať
	                      



2) Pohľadávky
Spoločnosť má na pohľadávky zriadené záložné právo z titulu zabezpečenia úverov bližšie popísané v časti IV. bod 4.
	Opis predmetu záložného práva
	Bežné účtovné obdobie

	
	Hodnota predmetu 
záložného práva
	Hodnota pohľadávky

	Pohľadávky kryté záložným právom alebo inou formou zabezpečenia
	                      x
	                    x

	Hodnota pohľadávok, na ktoré sa zriadilo záložné právo
	                  760 324,88
	760 324,88

	Hodnota pohľadávok, s obmedzeným právom s nimi nakladať
	x
	                       x



3) 	Záväzky
Štruktúra záväzkov podľa zostatkovej doby splatnosti k 31. decembru 2025

	Názov položky
	Bežné účtovné obdobie
	Bezprostredne predchádzajúce účtovné obdobie

	Dlhodobé záväzky spolu 
	13 744
	19 101

	Záväzky so zostatkovou dobou splatnosti do 5 rokov vrátane
	13 744
	19 101

	Záväzky so zostatkovou dobou splatnosti nad 5 rokov
	
	

	Krátkodobé záväzky spolu 
	2 280 878
	2 109 645

	Záväzky so zostatkovou dobou splatnosti do jedného roka vrátane
	1 841 202                                                                                                                                                                                  
	1 660 011  

	Záväzky po lehote splatnosti
	
439 676
	
449 634



4) Bankové úvery a pôžičky
Spoločnosť má zazmluvnený úverový zdroj od banky ČSOB. vo forme dlhodobého komerčného úveru na výstavbu domova sociálnych služieb NZBD Astra, no. K 31. decembru 2025 zostatok úveru je 1 266 847 EUR.  Splatnosť úveru je stanovená dňa 30. júna 2031.

Zabezpečenie komerčného úveru na výstavbu domova sociálnych služieb NZBD Astra, n.o., je formou zriadenia záložného práva na nehnuteľný majetok, na pohľadávky a vinkuláciu prostriedkov dlžníka.

Spoločnosť má zazmluvnený úverový zdroj od banky ČSOB. vo forme dlhodobého komerčného úveru na výstavbu obytného domu E. K 31. decembru 2025 je konečný stav istiny úveru 636 110 EUR.  Splatnosť úveru je stanovená dňa 25. novembra 2031.

Zabezpečenie komerčného úveru na výstavbu obytného domu E, je formou zriadenia záložného práva na nehnuteľný majetok a na pohľadávky.

Spoločnosť má zazmluvnený úverový zdroj od banky ČSOB. vo forme dlhodobého komerčného úveru na výstavbu obytného domu F. K 31. decembru 2025 je konečný stav istiny úveru 255 887 EUR.  Splatnosť úveru je stanovená dňa 25. decembra 2028.

Zabezpečenie komerčného úveru na výstavbu obytného domu F, je formou zriadenia záložného práva na nehnuteľný majetok a na pohľadávky.

Spoločnosť má zazmluvnený úverový zdroj od banky SLSP vo forme dlhodobého komerčného úveru na obnovu a rekonštrukciu bytového domu F- Andovská 27 – na komplexnú rekonštrukcia balkónov. Spoločnosť čerpala úver vo výške 41 100 EUR, KZ istiny úveru k 31.12.2025 je 39 423.  Splatnosť úveru je stanovená dňa 31. decembra 2053. Úver je financovaný zo zdrojov fondu bytového domu – z prostriedkov vlastníkov bytového domu na Andovskej 27. Vinkulovaný je poistným plnením z poistenia bytového domu.


Spoločnosť má zazmluvnený úverový zdroj od banky ČSOB. vo forme kontokorentného úveru. Zostatok úveru k 31. decembru 2025  predstavuje 343 800  EUR. 

Zabezpečenie kontokorentného úveru od banky ČSOB  je formou zriadenia záložného práva na nehnuteľný majetok, na pohľadávky a formou pristúpenia k záväzku.
.
Hodnota úverov v úhrnnej výške 26 722  EUR nie je uvádzaná podrobne, nakoľko sa jedná o úvery, pri ktorých Spoločnosť nevystupuje ako dlžník, lebo dlžníkmi sú jednotlivé bytové domy v správe Spoločnosti. 

	Názov položky
	mena
	charakter úveru
(napr. investičný, 
prevádzkový, preklenovací)
	KZ stav istiny 
v eur k 31.12.2025
	
výška úroku
(%)
	splatnosť

	Dlhodobé bankové úvery (R121 súvahy)

	ČSOB DSS – NZBD Astra no
	EUR
	Komerčný
	1 266 847
	3,50 % + 12 mes. EURIBOR
	30.6.2031

	ČSOB  obytný dom E 
	EUR
	Anuitný
	636 110
	7,085
	25.11.2031

	ČSOB  obytný dom F
	EUR
	Anuitný
	39 423
	           7,722
	25.12.2028

	SZRB – družstevná výstavba
	EUR
	Anuitný
	26 722
	1,00
	Rôzne 


	SLSP – Andovská 27
	EUR
	Na komplexnú rekonštrukciu balkónov
	39 423
	4,99
	31.08.2053

	Krátkodobé bankové úvery (R139 súvahy)
	
	
	
	
	

	ČSOB - KTK
	EUR
	Kontokorent
	343 800
	
	neurčito





5) 	Informácie o záväzkoch s obmedzeným právom nakladania
Spoločnosť má zazmluvnený úverový zdroj od ČSOB Leasing, a.s. vo forme spotrebného úveru :

zo dňa 14. júla 2022 na financovanie nákupu osobného motorového vozidla CiITROEN C3. K decembru 2025 je hodnota nesplatenej istiny úveru vo výške 6 935,69 EUR. Zabezpečenie spotrebného úveru je formou zriadenia zabezpečovacieho prevodu vlastníckeho práva k motorovému vozidlu. 

zo dňa 14. júla 2022 na financovanie nákupu osobného motorového vozidla CiITROEN C3. K decembru 2025 je hodnota nesplatenej istiny úveru vo výške  6 935,67 EUR. Zabezpečenie spotrebného úveru je formou zriadenia zabezpečovacieho prevodu vlastníckeho práva k motorovému vozidlu. 

zo dňa 14. júla 2022 na financovanie nákupu osobného motorového vozidla CiITROEN C3 .K decembru 2025 je hodnota nesplatenej istiny úveru vo výške 6 935,67 EUR. Zabezpečenie spotrebného úveru je formou zriadenia zabezpečovacieho prevodu vlastníckeho práva k motorovému vozidlu. 

6) Informácia o sume a dôvodoch vzniku jednotlivých položiek nákladov alebo výnosov, ktoré majú výnimočný rozsah alebo výskyt 
Účtovná jednotka účtovala v roku 2025 na základe § 59 ods. 13 postupov účtovania opravy významných nákladov na účet 428. Jednalo sa o sumu škody, ktorá bola poukázaná na účet bytového domu na adrese S. H. Vajanského 47, Nové Zámky, ktorému sme ako vlastník bytu dlžili platby za energie a do fondu opráv, ktoré neboli pravidelne zaplatené našim nájomníkom za roky 2011 až 2024. Nakoľko nájomník dlh nikdy nezaplatil, po predaji bytu sme nedoplatok zaplatili. Významná suma vo výške 16 244,70 tvorí odpočítateľnú položku na riadku 290 daňového priznania.
V roku 2025 účtovná jednotka prerušila daňové odpisy vo výške 83 229,09 hmotného majetku inventúrne číslo 1-112/1 s názvom NZBD ASTRA podľa par. 22 ods. 9 zákona o dani z príjmov.

V - INFORMÁCIE O INÝCH AKTÍVACH A INÝCH PASÍVACH
Podmienené záväzky 
 Vzhľadom na to, že viaceré oblasti slovenského daňového práva (napr. legislatíva ohľadom transferového oceňovania) doteraz neboli dostatočne overené praxou, existuje neistota v tom, ako ich budú daňové orgány aplikovať. Mieru tejto neistoty nie je možné kvantifikovať a zanikne až potom, keď budú k dispozícii právne precedensy príp. oficiálne interpretácie príslušných orgánov. Vedenie Spoločnosti si nie je vedomé žiadnych okolností, v dôsledku ktorých by jej vznikol v budúcnosti významný náklad.
Podsúvahové účty 
Položky dlhodobého hmotného majetku od 20 EUR do 1700 EUR jednotkovej ceny so životnosťou nad jeden rok účtovná jednotka účtuje ako náklad a evidujú sa podsúvahovo.

Okrem vyššie uvedených Spoločnosť nemá vedomosť o inom podmienenom majetku alebo podmienených záväzkoch, ktoré sa nevykazujú v súvahe.

Vnútroorganizačné účtovníctvo 
Spoločnosť sa člení na vnútroorganizačné útvary – strediská. Má vytvorené všetky predpoklady na vedenie vnútroorganizačného účtovníctva, ktoré sa zameriava na evidenciu účtovných prípadov vo vnútri Spoločnosti. 
Informácia o ostatných finančných povinnostiach, ktoré sa nevykazujú v účtovných výkazoch

Spoločnosti nebolo udelené výlučné právo alebo osobitné právo poskytovať služby vo verejnom záujme. Na Spoločnosť sa rovnako nevzťahuje § 23d ods. 6 zákona o účtovníctve.


VI - 	UDALOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA
 (Následné udalosti)

V roku 2026 vedenie družstva očakáva lepší výsledok hospodárenia ako v roku 2025, no dosiahnutie tohto cieľa bude ovplyvnené ďalším vývojom ekonomickej situácie, ktorá je v súčasnosti ovplyvnená vysokou mierou inflácie a vysokými cenami energií a vysokými úrokovými sadzbami úverov.

Okrem vyššie uvedeného po 31. decembri 2025 do dňa zostavenia účtovnej závierky Spoločnosti nenastali také udalosti, ktoré by si vyžadovali zverejnenie alebo vykázanie v účtovnej závierke za rok 2025.

